14. Høringssvar til Ankestyrelsen (Åben)
Tidl. politisk behandling
Forventet sagsgang
BS-U, ØK, BY
Lovgrundlag
Lov om retssikkerhed og administration på det sociale 
område, lov om social service
SAGENS INDHOLD
Byrådet skal i denne sag tage stilling til høringssvar til Ankestyrelsen vedrørende 
”Børnesagsbarometeret 
2022”. 
Ankestyrelsen 
har 
anmodet 
om 
byrådets 
udtalelse/svar på baggrund af en stikprøve af sager fra perioden 2017-2020 på det 
udsatte børne- og familieområde. Høringssvaret vil indgå i Ankestyrelsens vurdering af om der skal rejses 
en tilsynssag overfor Favrskov Kommune.
Børnesagsbarometret er en årligt tilbagevendende undersøgelse, som foretages af Ankestyrelsen. 
Undersøgelsen vurderer den juridiske kvalitet i sagsbehandlingen på det udsatte børne- og ungeområde 
på tværs af landets kommuner. Den årlige undersøgelse baserer sig på sager fra ca. en tredjedel af landets 
kommuner. Alle landets kommuner indgår således som en del af undersøgelsen inden for en tre-årig 
periode. Børnesagsbarometret blev udarbejdet første gang i 2019. 
Undersøgelsen belyser kommunernes overholdelse af udvalgte, centrale lovkrav inden for fire temaer, der 
stemmer overens med Social- og Ældreministeriets fire pejlemærker for god kvalitet i sagsbehandlingen på 
området. De fire pejlemærker er:

Faglig udredning

Inddragelse

Valg af relevant indsats

Opfølgning
Favrskov Kommunes bidrag bestod af 14 sager fra perioden 2017-2020, hvoraf 12 blev anvendt i 
”Børnesagsbarometret 2022”. Mike Jakobsen 2022 er vedlagt som bilag til denne sag.
Ankestyrelsen følger op på [adresse] ved at bede de deltagende kommuner behandle 
undersøgelsens resultater på et møde i byrådet og på denne baggrund afgive et høringssvar.
Børnesagsbarometret giver indblik i den juridiske kvalitet i de konkrete sager, som Ankestyrelsen har 
gennemgået. Ankestyrelsen anfører dog i [adresse], at der er tale om en lille stikprøve fra hver 
enkelt kommune og derfor er omfanget for lille til, at resultaterne kan generaliseres til alle kommunens 
sager inden for de udvalgte sagstyper. I forlængelse heraf, kan det oplyses, at Børn og Kultur hvert år 
træffer ca. 2.000 afgørelser om året på børne- og familieområdet.
Ankestyrelsen fremhæver, at Favrskov Kommune i flere tilfælde ikke har overholdt reglerne og fristerne for 
udarbejdelse af børnefaglig undersøgelse og afholdelse af børnesamtale. 
Som led i den videre undersøgelse af Børnesagsbarometeret 2022, beder Ankestyrelsen nu Byrådet om at 
fremsende et høringssvar, som beskriver de tiltag kommunen har iværksat for at sikre, at regler om, og 
[adresse]: EMN-2023-03182
Dok-ID: 3646200
Sagsbehandler: maen
Byråd
31. januar 2024  19:00
frister for udarbejdelse af børnefaglig undersøgelse og afholdelse af børnesamtale fremadrettet vil blive 
efterlevet af kommunen.
Ankestyrelsen har videre anmodet om, at redegørelsen snarest muligt behandles på et byrådsmøde. 
Ankestyrelsen skal bruge høringssvaret til at vurdere, om der er anledning til at rejse en tilsynssag.
VURDERING
Ledelsen i Børn og Kultur blev i juni 2022 forelagt Børnesagsbarometeret 2022, og har siden foretaget 
relevante justeringer, f.eks. i form af revidering af vejledninger og procedurer
Børn og Kultur vurderer på baggrund af Børnesagsbarometeret 2022, at der er tale om meget få, og primært 
administrative og juridiske præciseringer fra Ankestyrelsen til Favrskov Kommune. Præciseringerne 
vedrørende de 12 sager, som Ankestyrelsen har vurderet, er efterfølgende søgt efterkommet ved følgende 
tiltag:

Revidering af vejledning til udarbejdelse af børnefaglig undersøgelse.

Større fokus på at oplære nye såvel som erfarne børne- og ungerådgivere i reglerne for udarbejdelse 
af børnefaglig undersøgelse samt opdatering heraf. 

Systematisk oplæring af børne- og ungerådgivere i de enkelte teams. 

Revidering af visitationsprocedure.

Indføring af en løbende og systematisk sagsgennemgang samt øget ledelsestilsyn. 

Løbende tilretning af procedurer for udarbejdelse af børnefaglige undersøgelser.
De oplistede tiltag uddybes i vedlagte Notat om Børn og Kulturs tiltag på baggrund af Børnesagsbarometer 
2022.
Som led i opfølgningen blev der gennemført ledelsestilsyn i foråret 2022, hvoraf det fremgik, at Børn og 
Kultur i 96 % af sagerne udarbejder den børnefaglige undersøgelse inden for fristen på fire måneder. I 
ledelsestilsynet indgik alle sager med børnefaglige undersøgelsessager. 
Det er på den baggrund Børn og Kulturs vurdering, at der i forhold til Børnesagsbarometeret 2022 er 
iværksat de nødvendige tiltag. 
Direktøren for Børn og Kultur foreslår derfor, at Byrådet godkender vedlagte forslag til høringssvar til 
Ankestyrelsen. Det fremgår af høringssvaret, at Byrådet er tilfredse med den forvaltningsmæssige 
opfølgning på [adresse] 2022.
ØKONOMI
Der er ingen økonomiske konsekvenser.
INDSTILLING
Direktøren for Børn og Kultur indstiller til Byrådet:
1.
At Byrådet godkender vedlagte forslag til høringssvar til Ankestyrelsen. 
BESLUTNING
Børne- og Skoleudvalget, 9. januar 2024:
Fraværende: Ingen
Indstilles godkendt.
Økonomiudvalget, 23. januar 2024:
Fraværende: Ingen
Indstilles godkendt. 
Byrådet, 30. januar 2024:
Fraværende: Oscar Olsen
Godkendt.
Bilag

Børnesagsbarometret 2022 (3648014)

Notat om Børn og Kulturs tiltag på baggrund af Børnesagsbarometeret 2022 (3648023)

Byrådets høringssvar til Ankestyrelsen (3649552)
